62006CO0131_DA
Sagens genstand
Afgørelse
Sagens genstand
Angående
Appel af dom afsagt af Retten i Første Instans (Tredje Afdeling) den 8. december 2005, Castellblanch SA mod KHIM (sag T-29/04), hvorved Retten frifandt Harmoniseringskontoret i en sag anlagt af ansøgeren om figurmærket »CRISTAL CASTELLBLANCH« for varer i klasse 33, med påstand om annullation af afgørelse R 0037/2000-2, truffet den 17. november 2003 af Andet Appelkammer ved Harmoniseringskontoret, vedrørende afslag på en klage over Indsigelsesafdelingens afgørelse, hvorved denne afslog at registrere det nævnte mærke i en indsigelsessag rejst af indehaveren af de nationale og internationale ordmærker, der indeholder ordet »CRISTAL«, for varer i klasse 33.
Afgørelse
Konklusion
1) Appellen forkastes.
2) Castellblanch SA betaler sagens omkostninger.